সোনার দামে নতুন রেকর্ড! বাড়ল রুপোর দামও

ওয়েব ডেস্ক : নতুন রেকর্ড তৈরি করল সোনা (Gold) ও রুপো (Silver)! সোমবার মাল্টি কমোডিটি এক্সচেঞ্জ খুলতেই এই দুই ধাতুর দাম অনেকটাই বেড়ে যায়। এই দাম বাড়ার কারণে প্রতি কেজি রুপোর দাম ছাড়িয়েছে তিন লক্ষ টাকার গণ্ডি। সোনার দামও অনেকটাই বেড়ে গিয়েছে।

জানা যাচ্ছে, রুপোর দাম (Silver Price) বেড়েছে ৫ শতাংশ অর্থাৎ ১৩ হাজার ৫৫০ টাকা। যার ফলে এই ধাতুর দাম গিয়ে পৌঁছেছে ৩ লক্ষ ১ হাজার ৩১৫ টাকায়। অন্যদিকে হলুদ ধাতুর দাম (Gold Price) ২.২ শতাংশ বেড়েছে। অর্থাৎ ৩ হাজার টাকা বেড়েছে। এর ফলে প্রতি ১০ গ্রাম সোনার দাম বেড়ে হয়েছে ১ লক্ষ ৪৫ হাজার ৫০০ টাকা।

আরও খবর : মাঘমেলায় স্নানে বাধা! অনশনে বসলেন অবিমুক্তেশ্বরানন্দ জি মহারাজ

তবে শুধু ভারতের বাজারে নয়, আন্তর্জাতিক বাজারেও দাম বেড়েছে এই মূল্যবান ধাতুগুলির। প্রতি আউন্স রুপোর দাম ৪.৪ শতাংশ ৯৪ ডলার ছাড়িয়েছিল। যা আন্তর্জাতিক বাজারে রুপোর দামে এটি নতুন রেকর্ড। অন্যদিকে ভারতে ২০২৫ সাল থেকেই ভারত ও আন্তর্জাতিক বাজারে সোনা (Gold) ও রুপোর (Silver) দাম বাড়েছে। সোমবার ফের নতুন রেকর্ড তৈরি হয়েছে। তবে এই দাম এত কেন বাড়ছে তা নিয়ে বিশেষজ্ঞরা জানিয়েছেন, ভূ-রাজনৈতিক অস্থিরতা ও ট্রাম্পের শুল্কের কারণেই এই দাম বাড়ছে।

প্রসঙ্গত, বেশ কিছু সময় ধরেই শুল্কের খেলায় নেমেছেন মার্কিন প্রেসিডেন্ট ডোনাল্ড ট্রাম্প। গ্রিনল্যান্ডকেও কিনতে মরিয়া তিনি। কিন্তু ডেনমার্ক তা দিতে রাজি নয়। কিন্তু এ নিয়ে ইউরোপের একাধিক দেশ ট্রাম্পের পাশেই দাঁড়িয়েছে। সেই ‘অপরাধে’ সে দেশগুলির উপরে ১০ শতাংশ শুল্ক চাপিয়েছেন তিনি। যা কার্যকর হবে ১ ফেব্রুয়ারি থেকে। অন্যদিক গ্রিনল্যান্ডকে নিয়ে মনমতো চুক্তি না হলে জুন থেকে সেই শুল্ক ২৫ শতাংশ হতে পারে। এসবের প্রভাব পড়েছে আন্তর্জাতিক বাজারে। যার ফলে সোনা-রুপোর পাশাপাশি বেড়েছে একাধিক ধাতুর নাম।