সোনা ও রুপোর দামে নতুন রেকর্ড!

ওয়েব ডেস্ক : ফের বাড়ল মূল্যবান দুই ধাতুর দাম। এই প্রথম প্রতি কেজি রুপোর (Silver) দাম পার করেছে ৩ লক্ষ ৭৫ হাজারের গণ্ডি। বুধবার মাল্টি কমোডিটি এক্সচেঞ্জে রুপোর দাম (Silver Price) বেড়েছে ৬ শতাংশ। যার ফলে এই ধাতুর দাম প্রতি কেজিতে বেড়ে হয়েছে ৩ লক্ষ ৭৭ হাজার ৬৫৫ টাকা।

দেশের বাজারের পাশাপাশি আন্তর্জাতিক বাজারেও দাম বেড়েছে রুপোর। ১০০ ডলারের গণ্ডি পার করেছে এই ধাতুর দাম। আন্তর্জাতিক বাজারে প্রতি আউন্স প্রতি রুপোর (Silver) দাম ১১৩ ডলার ছাড়িয়েছে বলে জানা যাচ্ছে। যার ফলে চলতি বছরের প্রথম মাস শেষের আগেই রুপোর দাম ৬০ শতাংশ বাড়ল।

আরও খবর : বারামতি বিপর্যয় নিয়ে বড় মন্তব্য ওমর আবদুল্লাহর! কী বললেন তিনি?

রুপোর পাশাপাশি বেড়েছে হলুদ ধাতু তথা সোনার দামও (Gold Price)। আন্তর্জাতিক বাজারে প্রতি আউন্স সোনার দাম পার করেছে ৫ হাজার ২০০ টাকার গণ্ডি। এই প্রথম সোনার দাম আন্তর্জাতিক বাজারে এতটা বেড়ে গেল। সম্প্রতি সোনার দাম ৫ হাজার ডলার দাম ছাড়িয়েছিল। তার পরেই আবার দাম বাড়ল। এর ফলে প্রায় প্রতিদিন সোনা ও রুপোর দাম নতুন নতুন রেকর্ড গড়ছে।

তবে কেন এত দাম বাড়ছে দুই ধাতুর? বিশেষজ্ঞরা জানাচ্ছেন, এর পিছনে রয়েছে বিশ্ব বাজারের অস্থিরতা। এর ফলে সোনা ও রুপোর দাম প্রায় রোজই বাড়ছে। এই দাম বাড়ার ফলে মার্কিন ডলারেরও পতন হয়েছে। গত চার বছরের মধ্যে সবথেকে নীচে নেমেছে ডলারের দাম।